paragraph_text: Vinogradari kujundžušu pretežito uzgajaju u vinogorju Imotski, i to većinom na istom polju s kojeg je potekla. Ta su tla s većim udjelom pijeska, što općenito pogoduje uzgoju bijelih sorti. Iako je koncentrirana većinom na spomenutom području, kujundžuša nije ugrožena autohtona sorta jer je zbog njezine velike rodnosti vinogradari i vinari rado sade. Osim na području Imotske krajine, kujundžuša se sadi i na području Dalmatinske zagore, te u Hercegovini. Ovu sortu treba pažljivo oblikovati kako bi urod bio što kvalitetniji.